Midde-Ooste

't Midde Ooste is 'n polletieke en historische regio die neet in grenze is vasgelag. Wel is dudelek tot 't is gelege op 't kruuspunt vaan drei continente: Europa, Afrika en Azië. Toch hantere de meise geografe 't idee tot 't Midde-Ooste 't Aziatisch gebeed is tege de grenze vaan Europa en Afrika. In dat geval steit 't Midde-Ooste geliek aon 't Arabisch Sjiereiland. 't Midde-Ooste weurt bekans altied vergeleke mèt de islamitische wereld. De groetste taol in 't Midde-Ooste is Arabisch.

Len
't Midde-Ooste kin qua len variëre, mer meistal geit 't um de volgende:
 Bahrein
 Egypte*
 Irak
 Iran
 Israël
 Jeme
 Jordanië
 Koeweit Libanon
 Oman
 Qatar
 Saoedi-Arabië
 Syrië
 Törkije
 Vereinegde Arabische Emirate

Umtot de volgende len ouch islamitisch zien, weure ze ouch dèks mètgerekend:
 Afghanistan
 Libië
 Soedan

De volgende len hure geografisch eigelek neet bij 't Midde-Ooste. Evels weure ze ouch dèks geneump bij dit oonderwerp, umtot ze oonder dezelfde cultuur leve:
 Algerieje
 Armenië
 Azerbeidzjan
 Cyprus
 Djibouti Georgië
 Marokko
 Pakistan
 Somalië
 Tunesië

Dewijl Israël geografisch gezeen oonder 't Midde-Ooste vilt, weurt 't soms neet bis dees regio gerekend, veural door Israëli's zelf, vaanwege de Arabische cultuur die in Israël väöl minder aonwezeg is es in aander Midde-Oostelek len.

*Egypte behuurt meh deils tot 't Midde-Ooste. Alles ten weste vaan de Suez is Afrikaons.

Categorie:Regio's in Afrika
Categorie:Regio's in Azië